Комаров Алексей Никанорович

Комаров Алексей Никанорович (13 октябрь 1879 йыл — 31 март 1977 йыл) — Рәсәй империяһы һәм СССР рәссамы, , анималист.

 Биографияһы 
Алексей Никанорович Комаров Тула губернаһының Скородный ауылында тыуған. Тула эргәһендәге атаһының имениеһында йәшәй, һуңынан ғаиләләре менән ҡалаға күсәләр. Тула реаль училищеһында, МУЖВЗ-да уҡый. Тулала, Ҡазанда, Мәскәүҙә йәшәй. 1906 йылда күп сәйәхәт итә. Балалар өсөн сығарылған китаптар, «Мурзилка» журналы иллюстраторы булараҡ билдәле.

 Эштәре 
А. Н. Комаров яҙыусы-натуралистар: Петр Мантейфель, Георгий Скребицкий, Евгений Спангенберг, Чаплина Вера китаптарына иллюстрациялар яһай.

Уның эштәре Дарвинов Дәүләт музейы (Мәскәү), Курск өлкә картиналар галереяһы, Мәскәү өлкә тыуған яҡты өйрәнеү музейы (Истра), Коломен районы тыуған яҡты өйрәнеү музейы (Коломна), К. А. Тимирязев исемендәге Биология музейы (Мәскәү) , Тарус картиналар галереяһы (Таруса) һ. б. музейҙарҙа һаҡланаБиография художника Никанорова.

 Ижадында Башҡортостан 
А. Н. Комаров күп сәйәхәт итә. Әстрхан, Ҡырым, Ҡаҙағстан, Кавказ, Алтай ерҙәрен гиҙә. Булған ерҙәрендә хайуан, кейек, ҡоштарҙың һүрәттәрен төшөрә. 1912 йылда Урал буйлап йөрөй. Сәйәхәттәре тураһында хикәйәләр яҙа. Башҡортостанда ҡунаҡта булған осорҙағы ғүмер хәтирәләрен «Пикник», «Ещё одно воспоминанье», «Табынская икона», «Мулла», «Чёрный аист» хикәйәләрендә яҙып ҡалдыра. «Пикник» хикәйәһендә Торатауға менеүҙәре тасуирлана.  

 Ғаилә хәле 
Вальтер Наталья Александровнаға өйләнә.
 Балалары Ейәндәре Анна Николаевна Ян Александрович Александр Николаевич Маргарита Радионовна

 Иҫкәрмәләр 

 Әҙәбиәт 
 Ганкина Э. З. «Русские художники детской книги» — М., 1963
 Комаров А.Н. «Рассказы старого лешего» — М., 1998

 Һылтанмалар 
 Рәссамдар биографиялары
 Эш галереяһы 

Категория:РСФСР-ҙың атҡаҙанған сәнғәт эшмәкәрҙәре
Категория:РСФСР-ҙың халыҡ рәссамдары
Категория:Алфавит буйынса шәхестәр
Категория:13 октябрҙә тыуғандар
Категория:1879 йылда тыуғандар
Категория:СССР скульпторҙары
Категория:Алфавит буйынса скульпторҙар
Категория:31 мартта вафат булғандар
Категория:1977 йылда вафат булғандар
Категория:Мәскәү өлкәһендә вафат булғандар
Категория:Алфавит буйынса рәссамдар